Nors iš pirmo žvilgsnio tokie namai, pagaminti gamykloje ir surenkami iš atskirų elementų vietoje gali pasirodyti kaip tinkantys, nebent, vasarnamio statybai – tai nėra tiesa. Dažniausiai tokio tipo namų konstrukciniai mazgai ir detalės yra išdirbtos gamintojų, todėl mažiausiais kaštais ir greičiausiais tempais galima pasistatyti savo namus. Jų šiluminės savybės yra neįtikėtinos, kadangi daugelis gamybos procesų yra automatizuojama arba išdirbta siekiant minimizuoti šilumos nuostolius bei užtikrinant sandarumą. Prie jų efektyvumo ir ilgaamžiškumo prisideda ir tai, jog pastato elementai yra gaminami uždaroje patalpoje – gamykloje, todėl yra apsaugomi nuo atmosferos poveikio ir surinkimo procesas vykdomas pagal technologiją.